Vilém Mrštík

Vilém MRŠTÍK (naskiĝis la 14-an de majo 1863 en Jimramov - mortis la 2-an de marto 1912 en Diváky) estis ĉeĥa verkisto, frato de Alois Mrštík.

Ekde 1869 la familio loĝis en Ostrovačice apud Brno, tial multaj liaj verkoj ĉerpas el la vivo de tiu ĉi regiono.

Li deziris fariĝi pentristo, tamen li studis juron, sed ne finis kaj dediĉis sin al literaturo. Li kontribuis al gazetaro per propraj verkoj, kritikoj kaj multe li tradukis el la rusa literaturo. Liaj plej gloraj verkoj estas romano Fabelo de la majo kaj dramo Mariŝa, kiun li verkis kun sia frato Alois. La dramo apartenas al plej gravaj dramoj en la ĉeĥa literaturo.

En Brno ekzistas Teatro de Fratoj Mrštík.

 Verkoj 
 Paní Urbanová (Sinjorino Urbanová, 1889, dramo)
 Santa Lucia (Santa Lucia, 1893, romano)
 Obrázky (Bildoj, 1894, rakontoj)
 Maryša (Mariŝa, 1895, dramo)
 Pohádka máje (Fabelo de la majo, 1897, romano, sukcese filmita)
 Bestia triumphans (1897, polemika)
 Anežka (Agnesa, 1912, dramo)

La dramon Mariŝa esperantigis Eva Seemannová. Fragmenton El Fabelo de la majo tradukis Jaroslav Hladký, aperis en Ligilo 1931, aperanta en Prostějov.

En 1940 la reĝisoro Otakar Vávra filmis Fabelon de la majo kun la geaktoroj Nataša Gollová kaj Svatopluk Beneš.

 Vidu ankaŭ 
 Fratoj Mrštík

Kategorio:Ĉeĥlingvaj verkistoj
Kategorio:Ĉeĥaj dramistoj